DĖL ŠILALĖS RAJONO SAVIVALDYBĖS ADMINISTRACIJOS UPYNOS SENIŪNIJOS IŠPLĖSTINĖS SENIŪNAIČIŲ SUEIGOS ATRINKTŲ PROJEKTŲ FINANSAVIMO IR LĖŠŲ SKYRIMO PROJEKTŲ ĮGYVENDINIMUI 2018 METAIS

2018 m. spalio 5 d. Nr. DĮV-1113

Šilalė

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo, patvirtinto Šilalės rajono savivaldybės tarybos 2017 m. birželio 22 d. sprendimu Nr. T1-170 „Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“, 25 ir 27 punktais, atsižvelgdamas į Upynos seniūnijos išplėstinės seniūnaičių sueigos 2018 m. rugsėjo 28 d. protokolą Nr. D3-39:

1. S k i r i u :
	1. Asociacijai „Upynos miestelio bendruomenė“ 833,00 Eur projekto „Įžiebkim Kalėdų dvasią kartu“ įgyvendinimui, bendruomenės sutelktumą ir gyvenimo kokybę gerinančiai veiklai (kalėdinėms dekoracijoms pirkti, eglės įžiebimo renginio paslaugoms apmokėti 2018 m. IV ketvirtyje).
	2. Varsėdžių kaimo bendruomenei 300,00 Eur projekto „Kelionė į jubiliejinį „el Fuego“ 10-čio turo koncertą“ įgyvendinimui, socialinei veiklai, skirtai socialiai pažeidžiamiems bendruomenės nariams (gyventojams) ir (ar) grupėms (automobilio nuomos išlaidoms apmokėti ir 21 vnt. bilietų įsigyti organizuojant kelionę į koncertą Tauragės kultūros rūmuose 2018 m. spalio 26 d.).
2. P a v e d u šio įsakymo 1.1, 1.2 papunkčiuose nurodytų bendruomenių pirmininkams ne vėliau kaip per 30 kalendorinių dienų nuo šio įsakymo priėmimo dienos pasirašyti Projekto įgyvendinimo sutartį.
3. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt)/veikla/seniunijos/Upynos ir Upynos seniūnijos skelbimų lentoje.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Raimundas Vaitiekus